# Bisbat d'Albí

### De Viquipèdia

El Bisbat d'Albí és una divisió eclesiàstica de França que té com a capçalera la ciutat d'Albí i comprèn el departament del Tarn. En són sufragànies les diòcesis de Rodés, Castres, Vabrés, Cahors i Mende.

La fundació s'atribueix a Sant Clari i al seu deixeble Antimi. Però el primer bisbe conegut fou Diogenià (cap el 406). Del bisbat depenien les abadies de Castres (fundada per Carlemany) i Gaillac (fundada pel comte Ramon I de Tolosa el 960). La ciutat d'Albí va pertànyer als bisbes que van haver de compartir el poder amb els vescomtes. Al segle XIII la diòcesi era molt favorable als càtars i va tenir bisbe càtar. El Concili d'Albí al 1254 va posar fi a l'arrelament de la doctrina càtara. El 1268 els bisbes van veure reconeguda la seva senyoria sobre la ciutat.

El 1678 el bisbat d'Albí fou elevat a arquebisbat però va perdre aquesta categoria el 1790. Va ser restablert el 1822 i va tenir per sufragània la diòcesi de Perpinyà que després se'n va separar. El cardenal de Bernis, ambaixador de Lluís XV de França a Roma, fou bisbe d'Albí del 1764 al 1794.

Obtingut de "http://ca.wikipedia.org../../../b/i/s/Bisbat_d%27Alb%C3%AD_52ec.html"

Categories: Bisbats | Estats feudals de França

##### Views

- Article
- Discussió
- Revisió actual

##### Cerca